Бих искал да благодаря на нашите домакини за тяхната работа по организирането на тази конференция. Това е огромно усилие и ви поздравявам за успеха. Очаквам с нетърпение дискусии относно селскостопанската политика, повишаването на производителността и споделянето на научни изследвания и технологии.

Общата тема на всички дискусии сега е изменението на климата. Надявам се тези дискусии да бъдат ползотворни и да предложат решения на проблемите, пред които са изправени фермерите в България, региона и света.

Съединените щати прекараха тази година в разработване на стратегии и сформиране на коалиции, за да насърчат всички страни и фермери да изпълнят своята роля.

Не можем да го направим сами. Нашите колеги в ЕС също са разработили свои собствени планове и въпреки че имаме много различни подходи, ние се радваме, че работим за една и съща цел. Успокояващо е, че толкова много държави приемат така сериозно борбата срещу изменението на климата.

Съединените щати и USDA ще направят нашата част, като гарантират, че подкрепяме способността на нашите фермери да се борят с изменението на климата. Никой не познава фермите си по-добре от самите фермери. Трябва да им предоставим инструментите и знанията, за да произвеждат по-устойчиво.

Знаем, че нашите земеделски производители са изправени пред различни предизвикателства в зависимост от това къде и какво произвеждат, така че работим затова да могат да избират какво ги прави по-продуктивни , с по-малко въздействие върху околната среда.

Всички знаем, че фермерите са от ключово значение за намаляване на ефекта на селското стопанство върху изменението на климата. Но за да сме сигурни, че фермерите са ангажирани, се нуждаем от тяхното участие.

Смятаме, че включването на земеделски те производители в разработването на стратегия и политики ще изгради доверие и ще помогне да се осигури дългосрочен ангажимент.

Борбата с изменението на климата и повишаването на производителността и доходите на земеделските производители не са противоположни цели. Смятаме, че можем да разработим начини за решаване на тези проблеми, като подкрепяме изследванията и технологиите и очакваме с нетърпение да работим с вас по тези въпроси, така че устойчивото производство да е норма още повече, отколкото днес.

Не забравяйте, че технологиите, която имаме сега, бяха немислими преди 10 години. Не можем дори да си представим технологиите, която ще имаме след няколко години. Искаме да да ги използваме така, че да можем да окажем голямо влияние върху производителността и малко или никакво въздействие върху околната среда.

Благодаря ви, че ми позволихте да се присъединя към вас днес, за да помогнете за началото на това страхотно начинание. Пожелавам Ви късмет и се надявам да мога да се присъединя лично към всички вас през следващата година.